আজটেক সাম্রাজ্য
ধীরে ধীরে আজটেকদের সংখ্যা বাড়তে থাকে; ছোট্ট গ্রাম থেকে টেনোচতিৎলান একটি বড় শহরে পরিণত হয়। আজটেকরা শক্তিশালী সেনাবাহিনীও গঠন করে। রাজধানী টেনোচতিৎলানই ছিল এ অঞ্চলের সকল ব্যবসা বাণিজ্যের প্রাণকেন্দ্র। ঔ সময় প্রায় ২০ লক্ষ অধিবাসি নিয়ে টেনোচতিৎলান শহর ছিল বিশ্বের সবচেয়ে বড় শহরগুলোর মধ্যে একটি।
এসেন
এসে-এ জার্মানির বেশ কয়েকটি বড় শিল্প প্রতিষ্ঠানের সদর দপ্তর অবস্থিত। থিসেনক্রুপ এসেন-এর অন্যতম বৃহৎ কর্ম সৃষ্টিকারী শিল্প প্রতিষ্ঠান। প্রতিষ্ঠানটি ১৯৯৯ সালে ডুইসবুর্গের থিজেন এবং এসেনভিত্তিক ফ্রিডিরিখ ক্রুপ-এর একত্রীকরণের মাধ্যমে গঠিত হয়। আরডব্লিউএ এসেন-এর সবচেয়ে বড় কোম্পানি এবং জার্মানির দ্বিতিঈয় বৃহত্তম ইলেকট্রনিক সেবাপ্রদানকারী প্রতিষ্ঠান। এছাড়া জার্মানির সবচেয়ে বড় অবকাঠামো নির্মাণ প্রতিষ্ঠান হশটিফ এজি, শিল্প প্রতিষ্ঠান ইভোনিক ইন্ডাস্ট্রিজ, মিডিওন , ইউরোপের বৃহত্তম জুতা নির্মাণকারী ডাইশম্যান ইত্যাদি এসেন-এ অবস্থিত। জার্মানির বৃহত্তম গ্যাস কোম্পানি ইওএন রুরগ্যাস-এর প্রধান দপ্তরও এসেন-এ অবস্থিত। কোকা-কোলা কোম্পানির জার্মান সদর দপ্তর একসময় এসেন এ ছিল, পরে ২০০৩ সালে তা বার্লিনে স্থানান্তরিত হয়।